Решение на Общия съд от 20 декември 2023 г. — Campofrio Food Group/EUIPO – Cerioti Holding (SNACK MI)
(Дело T-736/22)1
(Марка на Европейския съюз — Производство по възражение — Заявка за фигуративна марка на Европейския съюз „SNACK MI“ — По-ранни фигуративни национални марки „CAMPOFRIO SNACK’IN“ — Относителни основания за отказ — Липса на вероятност от объркване — Член 8, параграф 1, буква б) от Регламент (ЕС) 2017/1001 — Липса на засягане на репутацията — Член 8, параграф 5 от Регламент 2017/1001)
Език на производството: английски
Страни
Жалбоподател: Campofrio Food Group, SA (Мадрид, Испания) (представители: J. Erdozain López, M. Del Río Aragó, E. Seijo Veiguela и J. Vicente Martínez, avocats)
Ответник: Служба на Европейския съюз за интелектуална собственост (представители: C. Bovar, E. Markakis и V. Ruzek)
Друга страна в производството пред апелативния състав на EUIPO, встъпила в производството пред Общия съд: Cerioti Holding SA (Люксембург, Люксембург)
Предмет
С жалбата си на основание член 263 ДФЕС жалбоподателят иска да бъде отменено решението на втори апелативен състав на Службата на Европейския съюз за интелектуална собственост (EUIPO) от 10 август 2022 г. (преписка R 59/2022-2)
Диспозитив
Отхвърля жалбата.
Осъжда Campofrio Food Group, SA да заплати съдебните разноски.
____________
1 ОВ C 24, 23.1.2023 г.